CELEX: 32021R1951
Language: sl
Date: 2021-11-10 00:00:00
Title: Delegirana uredba Komisije (EU) 2021/1951 z dne 10. novembra 2021 o spremembi Direktive 2014/23/EU Evropskega parlamenta in Sveta glede mejnih vrednosti za koncesije (Besedilo velja za EGP)

11.11.2021   
               
               
                  SL
               
               
                  Uradni list Evropske unije
               
               
                  L 398/21
               
            
         DELEGIRANA UREDBA KOMISIJE (EU) 2021/1951
         z dne 10. novembra 2021
         o spremembi Direktive 2014/23/EU Evropskega parlamenta in Sveta glede mejnih vrednosti za koncesije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (1), zlasti člena 9(4), drugi pododstavek, Direktive,
         ob upoštevanju naslednjega:
         
                     (1)
                  
                  
                     Svet je s Sklepom 2014/115/EU (2) odobril Protokol o spremembi Sporazuma o vladnih nabavah (3), sklenjenega v okviru Svetovne trgovinske organizacije. Spremenjeni Sporazum o vladnih nabavah (v nadaljnjem besedilu: Sporazum) je večstranski instrument, njegov namen pa je vzajemno odpreti trge vladnih nabav med podpisnicami. Uporablja se za vsa naročila z vrednostjo, ki dosega ali presega zneske (v nadaljnjem besedilu: mejne vrednosti), določene v njem in izražene v posebnih pravicah črpanja.
                  
               
                     (2)
                  
                  
                     Eden od ciljev Direktive 2014/23/EU je omogočiti naročnikom in javnim naročnikom, ki jo uporabljajo, da hkrati izpolnjujejo obveznosti iz Sporazuma. Da bi zagotovili, da bo mejna vrednost za koncesijo iz člena 8(1) Direktive 2014/23/EU ustrezala mejni vrednosti za koncesije, določeni v Sporazumu, je treba mejno vrednost iz navedene direktive spremeniti.
                  
               
                     (3)
                  
                  
                     Člen 9(1) Direktive 2014/23/EU določa, da Komisija vsaki dve leti revidira mejne vrednosti z učinkom od 1. januarja. Zato bi se morala mejna vrednost za leti 2022 in 2023 uporabljati od 1. januarja 2022.
                  
               
                     (4)
                  
                  
                     Direktivo 2014/23/EU bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            V členu 8(1) Direktive 2014/23/EU se znesek „5 350 000 EUR“ nadomesti s „5 382 000 EUR“.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 94, 28.3.2014, str. 1.
         
            (2)  Sklep Sveta 2014/115/EU z dne 2. decembra 2013 o sklenitvi Protokola o spremembi Sporazuma o vladnih nabavah (UL L 68, 7.3.2014, str. 1).
         
            (3)  UL L 68, 7.3.2014, str. 2.